BMW 3. seeria

BMW 3. seeria on BMW väikeste luksusautode algtase. Kolmandat seeriat hakati tootma aastast 1975 ning toodetakse siiani. Varem oli 3. seeria väikseim auto, mida BMW tootis, kuid selle tiitli sai 2004. aastal endale 1. seeria. Statistika järgi oli 40% 2005. aastal ostetud BMW-dest 3. seeria mudelid. Ühendriikides oli parimaks müügiartikliks 3. seeria sedaan, mida müüdi 98 000.

Kolmandat seeriat on toodetud tänaseks seitse generatsiooni, aga alates E90-st on kannavad erinevad keretüübid (sedaan, kupee, kabriolett) erinevaid indekseid.

2013. aastal sai 3. seeria kaheukselisest kupee ja kabrioleti ning 4-ukselise Gran Coupé versioonidest BMW 4. seeria.

Alates teisest E30 põlvkonnast on valmistatud kolmanda seeria baasil sportlikku mudelit BMW M3 ning peale 2013. aasta kupeemudelite tähistuse muutmist 4. seeriaks lisandus valikusse ka BMW M4.

Esimene põlvkond (E21) 

Tootmisaastad 1975–1983. Alguses pakuti ainult 2-ukselist kupeed ja hiljem (1978) lisandud kerevalikusse kabriolett, mille tootjaks oli Baur ning mida toodeti kuni 1981. Mootorivalikus olid 4- ja 6-silindrilised bensiinimootorid.

Teine põlvkond (E30) 

Tootmisaastad 1984–1994. Keretüübid 2-ukseline kupee ja kabriolett (1985), 4-ukseline sedaan, 5-ukseline universaal (1987). Lisaks jätkas Baur kabriolettide tootmist.

E30 oli ka esimene 3. seeria BMW, millest valmis sportlik erimudel BMW M3 ning E30 baasil ehitati ka valmis rodster BMW Z1.

Kolmas põlvkond (E36)

Tootmisaastad 1991–1998. Keretüüpide valikus oli 2-ukseline kupee/kabriolett, 3-ukseline luukpära (Compact), 4-ukseline sedaan ja 5-ukseline universaal (Touring). 

M3 esitleti 1992. aastal ning need varustati BMW S50 ja BMW S52 R6 mootoritega. M3 pakuti kupee, sedaani ning kabrioletina.

Neljas põlvkond (E46)

Tootmisaastad 1999–2005. Keretüübid 2-ukseline kupee/kabriolett, 3-ukseline luukpära (Compact), 4-ukseline sedaan, 5-ukseline universaal.

M3 

2000. aasta oktoobris tutvustatud M3 varustati 6-silindrilise S54 mootoriga ning keretüüpidest pakuti kupeed ja kabrioletti.

Viies põlvkond (E90/E91/E92/E93)

Alates viiendast põlvkonnast kasutab BMW 3. seeria puhul erinevate keretüüpide puhul erinevaid tähistusi:

BMW E90 – 4-ukseline sedaan (2005–2012)

BMW E91 – 5-ukseline universaal (2005–2012) 

BMW E92 – 2-ukseline kupee (2006–2012)

BMW E93 – 2-ukseline kabriolett (2007–2012)

Kuues põlvkond (F30/F31/F34) 

Sedaankerega F30 esitleti 2012. aasta märtsis Genfi autonäitusel.  

Tootmisaastad 2011–2019, keretüübid sedaan (F30), universaal (F31) ja 5-ukseline fastback luukpära (F34), mis kandis nime 3. seeria Gran Turismo. 

Kõik kaheukselised kupee- ja kabriolettmudelid ning 4-ukseline kupee Gran Coupé on nüüd eraldi ning kuuluvad alates 2013. aastast eraldiseisvate mudelitena BMW 4. seeria alla.

Seitsmes põlvkond (G20) 

Kolmanda seeria seitsmes põlvkond avalikustati 2018. aasta oktoobris Pariisi autonäitusel, sedaani tähiseks G20 ja hiljem esitletud universaalil G21.  

2019. aasta teises pooles lisandus mootorivalikusse ka 330e nimetust kandev pistikhübriid.

M3 
M3 esitleti 2020. aasta septembris ja selle keretähiseks on G80. Esmakordselt on M3 saadaval ka nelikveolisena (xDrive), varasemad mudelid on olnud kõik tainult tagarattaveoga. Saadaval on ka käsikäigukast, mida aga pakutakse ainult tagarattaveoga mudelitele.

M3 jõuallikaks on 3,0-liitrine BMW S58 R6 mootor, mis debüteeris G01 seeria X3 M mudelitel.

Viited 

3._seeria

fa:ب‌ام‌و نیو کلاس کوپه
Sõiduautomudelid